《跋黄京甫必昌提干四书讲义》
宋代·五迈

吾友黄京甫，顺资厚以浑。
自了场屋债，偏参诸老门。
四书不释手，日旰忘晨飧。
超悟到圣处，不能忘于言。
序讲凡五篇，字字比玙璠。
伊洛有心印，传受百圣源。
紫阳有心灯，瞩破万世错。
得君再细绎，提醒钩其玄。
如印一洗涤，篆籀宛然存。
如灯增膏油，光焰大且敏。
我昔从师以，是书粗计论。
老大学不进，德性焉能尊。
因君重感慨，旧闻日当温。
愿言剪枝叶，作音事本根。